যিনি লেখা দিতে বলে মেসেজ করেছেন তিনি হয়তো আমাকে খানিক রাইটার টাইপের ভাবতে পছন্দ করেন অথবা ভাল লাগার কোন এক মুহুর্তে তার ভেতরে সমৃদ্ধ আমি এই অযোগ্য মানুষ। তাই আর অনুরোধ উপেক্ষা করার সাহসে সাহসী হইনি। কিন্তু লিখতে বসে যে শব্দাভাবে ভুগছি তা কি কিরে এই প্রিয় মানুষটাকে বলি! প্রবাসের অপূর্ণ ঈদের কথা উপস্থাপনে বার বার পিছনে ফিরে ফিরে যেতে হয়েছে আমার বান্ধাবপাড়া। আমার মাতৃভূমিতে। যেখানে ঈদ আনন্দ উপছে পড়ে খুশীর ফোয়ারা হয়ে! একসময় আমরা যারা একসাথে চলেছি, এক স্কুলে পড়েছি, তারাই আজ ছড়িয়েছি, ছিটিয়েছি পৃথিবীর একপ্রান্ত থেকে অন্য প্রান্তে, অনেকটা সময়ের প্রয়োজনে। খানিকটা জীবনের দাবী ও বটে। জীবনের প্রতি যে কমিটমেন্ট তা থেকে একজন রেস্পন্সিবল মানুষের পালানো সত্যি অসম্ভব, তাই জড়িয়েছি জীবন নামের কাঠিন্যের সাথে।